
	         Anexa nr. 4
la Hotărârea nr. ........../..........

    
REGULAMENT DE ORGANIZARE ŞI FUNCŢIONARE 
SERVICIUL DE ASISTENȚĂ COMUNITARĂ
 (Anexa nr. 4 la Hotărârea Consiliului Județean Cluj nr. 139/2021, republicată)

Codul serviciului social: 889.3.5.PMAS 
Denumirea serviciului social: SERVICIUL DE ASISTENȚĂ COMUNITARĂ

Înființat prin Hotărârea Consiliului Judeţean Cluj nr. 139/30.09.2021 și funcționează ca entitate fără personalitate juridică în structura furnizorului de servicii sociale Direcția Generală de Asistență Socială și Protecția Copilului Cluj, denumit în continuare FSS.

Serviciul social SERVICIUL DE ASISTENȚĂ COMUNITARĂ nu este multifuncțional.

ART. 1 Prevederile prezentului regulament sunt obligatorii pentru personalul serviciului social şi furnizorul de servicii sociale.

ART. 2 Identificarea serviciului social 
(1) Date privind FSS:
      Denumirea FSS: Direcția Generală de Asistență Socială și Protecția Copilului Cluj.
      Adresa completă: localitatea Cluj-Napoca, judeţul Cluj, str. General Eremia Grigorescu, nr. 37-39, codul poştal 400304.
      Posesor al Certificatului de acreditare cu nr.000891 din 15.04.2014 seria AF, eliberat la data de 15.04.2014.
      Categoria FSS: public.
(2) Date privind serviciul social:
      Serviciul social face parte din clasa/categoria/tipul major al serviciilor sociale:
Servicii sociale fără cazare
Servicii sociale de suport în comunitate, fără cazare
Pachetul minim de asistență socială.
    Serviciul social se adresează următoarelor categorii de beneficiari: 
Copil – C
Persoană adultă cu dizabilităţi: D
Persoană vârstnică: PV
Victime ale violenţei domestice: VD
Persoană fără adăpost: PFA
Alte grupuri vulnerabile AGV, respectiv: 
• victime ale traficului de persoane;
• persoane cu diverse adicţii;
• persoanele cu afecțiuni psihice;
• aparținători ai persoanelor beneficiare;
• altele: persoane, familii și comunități aflate în situații de dificultate sau în risc de excluziune socială, persoane din comunități izolate.
     Codul serviciului social (conform Nomenclatorului servicii sociale): 889.3.5.PMAS. 
     Serviciul social "Serviciul de Asistență Comunitară" este exceptat de la obligaţia deţinerii licenţei de funcţionare, în conformitate cu prevederile art. 38 alin. (3) din Legea nr. 292/2011, cu modificările şi completările ulterioare. 
     Capacitate:- .
     Serviciul social este organizat fără personalitate juridică.
     FSS nu percepe pentru accesarea serviciului social o contribuție din partea beneficiarului/ reprezentantului legal/susținătorului legal.  
     Adresa serviciului social: localitatea Cluj-Napoca, judeţul Cluj, str. General Eremia Grigorescu, nr. 37-39 codul poştal 400304.
     Scurtă descriere a spaţiului în care funcţionează serviciul social: 
     Spațiul este accesibilizat în exterior (clădirea). 
     Spațiul este accesibilizat în interior. 
     Programul de funcționare a serviciului social este  zilnic: nr. ore/zi: 8; nr. zile/săptămână: 5.

ART. 3 Scopul serviciului social
Serviciul social "Serviciul de Asistență Comunitară" are drept scop asigurarea informării referitor la toate serviciile sociale din comunitate destinate copiilor, adulților, a oricărei persoane aflate în dificultate, modalitățile de accesare a serviciilor, coordonarea și monitorizarea serviciilor rezidențiale/zi pentru copii și adulți din cadrul DGASPC Cluj, actiuni periodice de promovare și informare a comunității privind serviciile sociale în vederea depăşirii situaţiei de criză şi reluarea unei vieţi independente. 
ART. 4 Cadrul legal de înfiinţare, organizare şi funcţionare
(1) Serviciul social "Serviciul de Asistență Comunitară" funcţionează cu respectarea prevederilor cadrului general de organizare şi funcţionare a serviciilor sociale, reglementat de Legea asistenţei sociale nr. 292/2011, cu modificările şi completările ulterioare, precum şi a altor acte normative aplicabile domeniului, după cum urmează: 
a) Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare;
b) Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
c) Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
d) Legea nr. 217/2003 pentru prevenirea şi combaterea violenţei domestice, republicată, cu modificările şi completările ulterioare;
e)  Hotărârea Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale.
f) Legea asistenței sociale nr. 292/2011, cu modificările şi completările ulterioare;
g) Hotărârea Guvernului nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările şi completările ulterioare.

 (2) Standardul minim de calitate aplicabil este aprobat prin Ordinul ministrului muncii și justiției sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale, cu modificările și completările ulterioare. 

ART. 5. Accesarea serviciului
(1) Serviciul social se accesează, pe baza:
a) cererii de servicii sociale, semnată de beneficiar/reprezentantul legal, în original, în situaţia prevăzută la art. 44 alin. (9) din Legea nr. 292/2011, cu modificările şi completările ulterioare;
b) dispoziţiei directorului general al Direcţiei Generale de Asistenţă Socială şi Protecţia Copilului Cluj.
(2) FSS aplică procedura de admitere, cu respectarea etapelor procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.
(3) După aprobarea cererii de admitere de către conducătorul FSS, se încheie între FSS şi beneficiar/reprezentantul legal un contract de furnizare servicii, completat conform modelului aprobat prin decizia FSS, cu respectarea modelului-cadru reglementat la nivel naţional, aprobat prin Ordinul ministrului muncii, familiei, tineretului şi solidarităţii sociale nr. 1.126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială.
(4) După încheierea contractului de prestări de servicii cu persoana solicitantă, furnizorul informează, în scris, serviciul public de asistenţă socială pe a cărui rază administrativ-teritorială îşi are domiciliul sau reşedinţa beneficiarul, cu respectarea modelului prevăzut în anexa nr. 2 la Ordinul ministrului muncii, familiei, tineretului şi solidarităţii sociale nr. 1.126/2025.
(5) Documentele solicitate la admitere sunt: 
a) cererea de solicitare servicii, semnată de beneficiar/reprezentantul legal, în original;
b) cartea de identitate a beneficiarului, cărțile de identitate/ certuficatele de naștere ale copiilor (în cazul în care beneficiarul solicită admiterea în regim de urgență și nu poate prezenta un act de identitate, acesta completează o declaraţie pe propria răspundere, iar personalul serviciului face demersuri la autorităţile competente în vederea cunoaşterii situaţiei beneficiarului privind actele de identitate şi a identificării ultimei adrese de domiciliu);
c) acordul de prelucrare a datelor beneficiarului.
(6) Criteriile de eligibilitate prevăzute de reglementările legale în vigoare cu privire la acordarea de servicii sociale pentru categoriile de persoane vulnerabile, prevăzute la art. 1 alin. (4) din Hotărârea Guvernului nr. 268/2026, precum şi alte condiţii de admitere stabilite de FSS, prin act administrativ, sunt următoarele:
a) să aibă domiciliul  pe raza judeţului Cluj;
b) să se afle intr-o situație de vulnerabilitate.
Modalitatea de stabilire a contribuției beneficiarilor: Nu este cazul.
(7) Condiţiile de încetare a serviciilor
	Încetarea acordării serviciilor se realizează cu respectarea legislației în vigoare specifice, respectiv Ordinul ministrului muncii și justiției sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale, cu modificările și completările ulterioare.  și a modelului-cadru al contractului de servicii sociale, prevăzut în anexa nr. 1 la Ordinul ministrului muncii, familiei, tineretului şi solidarităţii sociale nr. 1.126/2025 și a Procedurii privind încetarea acordării serviciilor, elaborată cu respectarea standardelor minime de calitate aplicabile, avizată de Comisia de monitorizare a DGASPC Cluj, aprobată de directorul general și adusă la cunoștința persoanei beneficiare înainte de semnarea contractului. 
	Serviciile încetează în următoarele situații:
a) în cazul solicitării de către beneficiar prin proprie voinţă;
b) în caz de transfer într-un alt serviciu /instituţie, în scopul efectuării unor terapii sau programe de recuperare/reabilitare funcţională sau de integrare/reintegrare socială pe perioadă determinată;
c) în cazuri de forţă majoră (cataclisme naturale, incendii, apariţia unui focar de infecţie, etc.);
d) în caz de deces al beneficiarului;
e) în cazul în care beneficiarul are un comportament inadecvat care face incompatibilă furnizarea de servicii; 
f) când s-a implementat planul de interventie.
(8) Încetarea furnizării serviciilor sociale se face în baza unei decizii motivate a furnizorului de servicii, emisă în formă scrisă.
(9) Înainte de luarea deciziei, beneficiarul are dreptul de a fi informat şi de a-şi exprima punctul de vedere, în condiţiile prevăzute de lege.
(10) Dispoziţia de încetare se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii.
(11) Serviciul nu admite persoane beneficiare în regim de urgenţă.

ART. 6. Drepturile şi obligaţiile beneficiarilor
(1) Drepturile beneficiarilor serviciului social sunt cele prevăzute la art. 36^1 alin. (1) din Legea asistenţei sociale nr. 292/2011, cu modificările şi completările ulterioare.
(2) Acordul persoanei beneficiare pentru divulgarea informaţiilor confidenţiale se asumă numai în formă scrisă.
(3) Informaţiile confidenţiale pot fi dezvăluite fără acordul beneficiarilor în condiţiile prevăzute de art. 36^1 alin. (3) din Legea asistenţei sociale nr. 292/2011, cu modificările şi completările ulterioare;
(4) Prelucrarea datelor persoanelor beneficiare de servicii sociale, de către toate entităţile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).
(5) Beneficiarii de servicii sociale au obligaţiile prevăzute la art. 36^2 din Legea asistenţei sociale nr. 292/2011, cu modificările şi completările ulterioare.


ART. 7. Servicii furnizate/Activităţi derulate în cadrul serviciului social
(1) Serviciile furnizate/Activităţile derulate sunt următoarele:
    Servicii/Activităţi de bază (principale) care definesc scopul serviciului social:
1. Informare şi consiliere privind problematicile sociale şi drepturile beneficiarilor; 
2. Servicii de asistenţă socială, specifice profesiei, prevăzute în Statutul asistentului social; 
3. Consiliere psihosocială; 
4. Consiliere specializată; 
5. Activităţi de socializare şi petrecere a timpului liber; 
6. Orientare profesională şi suport pentru angajare; 
7. Dezvoltarea relaţiilor sociale, inclusiv implicarea în voluntariat;
8. Colectarea şi distribuirea de ajutoare alimentare şi material;
9. Asistenţa medicală asigurată de medici cu drept de liberă practică;
10. De furnizare a serviciilor sociale în comunitate, prin asigurarea următoarele activităţi: 
a) evaluarea iniţială; 
b) elaborarea planului de intervenţie; 
c) aplicarea planului de intervenţie;
11. de valorificare a potenţialului membrilor comunităţii în vederea prevenirii situaţiilor de neglijare, abuz, abandon, violenţă, excluziune socială etc., prin asigurarea următoarelor activităţi: 
a) activităţi de sensibilizare şi informare a populaţiei; 
b) promovarea participării sociale; 
12. de informare a potenţialilor beneficiari, autorităţilor publice şi publicului larg despre domeniul său de activitate şi de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi: punerea la dispoziţie a materialelor informative (pliant, broşură, ghid beneficiar, cd, alte forme adaptate) privind activităţile şi serviciile oferite;
a) sesiuni de informare anuală a beneficiarilor/reprezentanţilor legali asupra tuturor aspectelor ce ţin de acordarea serviciilor; 
b) facilitarea accesului potenţialilor beneficiari/reprezentanţi legali, membri de familie, anterior admiterii beneficiarilor pentru a cunoaşte condiţiile de locuit şi de desfăşurare a activităţilor/serviciilor, în baza unui program de vizită;
c) organizare “Ziua porţilor deschise”;
d) elaborarea de rapoarte de activitate. 
13. de asigurare a calităţii serviciilor sociale prin realizarea următoarelor activităţi:
a) colaborare în elaborarea instrumentelor standardizate utilizate în procesul de acordare a serviciilor; 
b) realizarea de evaluări periodice a serviciilor prestate; 
14. de administrare a resurselor financiare, materiale şi umane ale serviciului prin realizarea următoarelor activităţi: 
a) întocmirea necesarului propriu a serviciului;
b) întocmirea fișelor de post;
c) evaluarea anuală a personalului a performanţelor profesionale ale personalului; 
d) organizarea activității personalului; 
e) propuneri privind necesarul de resurse umane ;
f) propuneri de achiziţii bunuri şi materiale necesare dării în consum ;  
g) buna gestionare a consumurilor de materiale şi produce;
h) motivarea personalului prin participare la schimburi de experienţă, cursuri profesionale, manifestări ştiinţifice de profil.
15. Desfășoară acțiuni de sensibilizare şi informare a populaţiei privind serviciile sociale din comunitate și acțiuni de promovare a participării sociale;
16. Asigură coordonarea și îndrumarea activităţilor desfăşurate în cadrul centrelor rezidențiale adulți și copii din cadrul DGASPC;
17. Elaborează rapoartele generale privind activitatea centrelor, stadiul implementării  standardelor minime de calitate şi întocmeşte informări pe care le prezintă conducerii DGASPC Cluj;
18. Asigură colaborarea între centre/alţi furnizori de servicii sociale şi / sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor pesoanelor beneficiare; 	 
19. Desfăşoară și coordonează activităţi pentru promovarea imaginii servicilor sociale  în comunitate;
20. Analizează orice sesizare care îi este adresată, referitoare la încălcări ale drepturilor beneficiarilor în cadrul centrelor;
21. Asigură comunicarea şi colaborarea permanentă cu serviciul public de asistenţă socială de la nivelul primăriei şi la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor; 
22. Asigură îndrumare în procesul de întocmire a documentației pentru licențiere;
23. Asigură prin echipa de monitori locală monitorizarea și evaluarea lunară a serviciilor rezidențiale conform instrucțiunilor ANDPDCA; 
24. Asigură  și monitorizează  procesul de dotarea şi întreţinere a centrelor  în bune condiţii împreună cu personalul îndrumă nemijlocit munca administrativ - gospodărească din toate centrele, participă la inventarierea bunurilor materiale; 
25. Urmăreşte exploatarea în condiţii optime a mijloacelor fixe şi casarea lor în condiţii legale ; 
26. Ia măsurile necesare pentru buna funcţionare a activităţilor din centre, igienizarea/deratizarea/ dezinsecţia şi îmbunătăţirea continuă a condiţiilor de confort 
27. Asigură prin personal de specialitate servicii medicale de specialitate în centrele rezidențiale;
28. Asigură prin personalul angajat activitatea de transport a beneficiarilor și personalului din centre;
29. Asigură prin personalul angajat în colaborare cu compartimentul tehnic administrativ transportul personalului din cadrul aparatului DGASPC Cluj;
30. Asigură prin personalul angajat activitatea de pază a aparatului propriu al DGASPC Cluj;
31. Asigură prin personalul angajat activitatea de întreținere și curățenie a birourilor din cadrul aparatului propriu.
    Servicii/Activităţi complementare care răspund cerinţelor beneficiarilor (acordate prin decizia FSS şi sunt finanţate din alte surse decât bugetul de stat): Nu e cazul.
(2) Activităţi pentru creşterea performanţei serviciilor sociale faţă de cerinţele minime reprezentate de nivelul de calitate III: Nu este cazul.
(3) Pentru realizarea activităţilor prevăzute la alin. (2) sunt alocate următoarele resurse: Nu este cazul.

ART. 8. Structura organizatorică, numărul de posturi şi categoriile de personal
(1) Serviciul social "Serviciul de Asistență Comunitară" funcţionează cu un număr de 45 total personal, conform prevederilor prezentei Hotărâri a Consiliului Județean Cluj, din care:
     a) personal de conducere:  
1.  şef serviciu (S) (111225) – 1;
     b) personal de specialitate de îngrijire şi asistenţă; personal de specialitate şi auxiliar: 21 nr. de postur1, astfel;
1.  inspector de specialitate (S) (242203)- 15
2. medic specialist (S) (221201 - 5
3. medic primar (S) (222107) - 1 
     c) personal cu funcţii administrative, gospodărire, întreţinere-reparaţii, deservire: 23 nr. de posturi;
1. muncitor calificat(întreținere) (G/M) (721424) - 4
2. referent (M) (331309) -1
3. șofer (G/M) (833101) – 10
4. Îngrijitor (G) (911201) – 1
5. Paznic (G) (962907) -7
     d) personal de specialitate cu contract de furnizare servicii: 0 nr. de posturi.
(2) În cadrul serviciului social sunt prevăzute următoarele activităţi care pot fi desfăşurate de voluntari, recrutaţi cu respectarea prevederilor Legii nr. 78/2014 privind reglementarea activităţii de voluntariat în România, cu modificările şi completările ulterioare: Activități de recreere și socializare, activități privind dezvoltarea deprinderilor de viață independentă.
(3) În cadrul serviciului social, pentru următoarele activităţi pot fi încheiate contracte de internship, cu respectarea prevederilor Legii nr. 176/2018 privind internshipul, cu modificările şi completările ulterioare: -
(4) Serviciul poate asigura posibilitatea desfăşurării practicii studenţilor la asistenţă socială sau alte specializări adecvate activităţilor derulate în cadrul serviciului social, în baza contractelor/convenţiilor de colaborare cu universităţile, încheiate în conformitate cu prevederile Legii nr. 258/2007 privind practica elevilor şi studenţilor, cu completările ulterioare, potrivit convenţiei/convenţiilor încheiate.
(5) Angajarea/Contractarea/Sancţionarea sau eliberarea din funcţie a personalului se realizează cu respectarea prevederilor legale în vigoare, după caz: Legea nr. 53/2003 - Codul muncii, republicată, cu modificările şi completările ulterioare, etc.
Raportul nr. de angajați/nr. de beneficiari este de: Nu este cazul.

ART. 9. Personalul de conducere
(1) Principalele atribuţii ale personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, Codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programe de instruire şi perfecţionare;
d) colaborează cu alte servicii sociale/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului/centrului;
g) propune furnizorului de servicii sociale structura organizatorică şi numărul de personal;
h) desfăşoară activităţi pentru promovarea imaginii serviciului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei sau, după caz, şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) întocmeşte proiectul bugetului propriu al serviciului şi contul de încheiere a exerciţiului bugetar;
o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
p) asigură încheierea cu beneficiarii a contractelor de furnizare a serviciilor sociale;
q) alte atribuţii prevăzute în standardul minim de calitate aplicabil.
r) asigură activitatea managerială, în ceea ce priveşte operaţiunile, activităţile şi  acţiunile specifice serviciului, din  punct  de  vedere  al  calităţii  şi eficienţei actului de conducere care presupune: programare, planificare, organizare, coordonare, conducere, monitorizare şi control;
s) organizează și stabilesc responsabilitățile, sarcinile, activitățile și atribuțiile personalului din subordine;
t) analizează rapoartele Curții de Conturi a României - Camera de Conturi Cluj și rapoartele de audit intern şi iau măsurile necesare în vederea implementării recomandărilor/măsurilor;
u) furnizează în scris şi verbal, în termenele stabilite, documentele sau informaţiile solicitate de către auditorii interni/externi cu ocazia efectării misiunilor de audit;
v) urmărește ca personalul din subordine să cunoască, să studieze și însușească legislaţia care reglementează domeniul de activitate;
w) informează şi se asigură că persoanele din subordine au luat act de strategia, obiectivele, programele, proiectele și de atribuțiile și activitățile Direcției, în ansamblu, precum şi de cele specifice compartimentului din care acestea fac parte;
x) urmărește respectarea dispoziţiilor legale privind gestionarea documentelor la nivelul Direcției;
y) repartizează lucrările personalului din subordine și stabilește modul de soluţionare a acestora, prioritatea lor și, după caz, termenele în care acestea trebuie rezolvate;
z) realizează efectiv o parte din lucrările repartizate serviciului, participă, urmărește și răspunde de elaborarea calitativă corespunzătoare şi la termenele stabilite a lucrărilor repartizate;
aa) verifică, urmărește şi controlează ca operațiunile, activitățile, lucrările şi propunerile personalului din structura condusă să îndeplinească elementele de legalitate cerute de actele normative care au stat la baza elaborării/derulării acestora;
ab) stabilește prin note de serviciu, activități, acțiuni, modalități, măsuri, instrucțiuni de îndeplinire a atribuțiilor și sarcinilor salariaților;
ac) verifică, avizează și semnează documentele, lucrările, documentațiile, situațiile, rapoartele, raportările, notele etc. generate în cadrul serviciului și prezintă și susțin în fața directorilor lucrările și corespondența elaborate la nivelul compartimentului;
ad) semnează operaţiunile supuse vizei de control financiar preventiv și răspund pentru legalitatea, regularitatea şi legalitatea operaţiunilor ale căror documente justificative le-au certificat; obţinerea vizei de control preventiv pe documente care cuprind date nereale sau inexacte şi/sau care se dovedesc ulterior nelegale nu exonerează de răspundere pe şefii compartimentelor de specialitate care le-au întocmit; 
ae) urmărește respectarea normelor de etică, de conduită şi de disciplină de către personalului din subordine;
af) propune specialiştii din cadrul structurii conduse, ce vor reprezenta Direcția la manifestările cu caracter profesional, naţional şi/sau internaţional, organizate de instituţii publice şi organizaţii neguvernamentale pe probleme specifice sau în comisii şi/sau organisme constituite în aplicarea prevederilor unor acte normative;
ag) propune modificări ale atribuţiilor structurii conduse în corelare cu dispoziţiile actelor normative nou apărute și cu volumul şi complexitatea activităţilor profesionale;
ah) întocmește şi actualizează, ori de câte ori este cazul, fişele de post pentru personalul din subordine, asigurând corelarea atribuţiilor structurii conduse, cu dispozițiile actelor normative, ale procedurilor formalizate și ale regulamentului de organizare și funcționare;
ai) asigură ca sarcinile cuprinse în fişele de post să fie clar formulate şi strâns relaţionate cu obiectivele postului, astfel încât să se realizeze o deplină concordanţă între conţinutul sarcinilor şi conţinutul obiectivelor postului; 
aj) identifică sarcinile noi şi dificile ce revin personalului din subordine şi le acordă sprijin în realizarea acestora;
ak) utilizează zilnic instrumentele şi tehnicile managementului resurselor umane (evaluarea performanţelor, sprijin debutanţilor în timpul perioadei de probă, stabilirea necesarului de formare şi perfecţionare profesională, sprijinirea carierei funcţionarilor publici, motivare, etc.);
al) identifică nevoile de personal la nivelul structurii conduse;
am) furnizează funcțiilor ierarhic superioare informaţii pentru managementul resurselor umane (caracteristicile funcţiei, cerinţe, necesar de formare);
an) participă activ la dezvoltarea competenţelor, cunoştinţelor şi abilităţilor personalului subordonat, inclusiv desemnarea lor ca participanţi la programele de formare/ perfecţionare profesională;
ao) asigură realizarea activităţii de evaluare a performanțelor profesionale individuale ale personalului din cadrul serviciului;
ap) formulează propuneri privind formarea profesională a personalului din subordine;
aq) asigură elaborarea planificării concediului de odihnă pentru personalul din subordine;
ar) asigură respectarea prevederilor Regulamentului intern de către salariaţii din subordine și fac propuneri privind sancţionarea personalului din subordine;
as) formulează propuneri referitoare la asigurarea resurselor materiale şi financiare necesare funcţionării compartimentului;
at) planifică efectuarea concediilor de odihnă pentru angajaţii din subordine şi le supune aprobării directorului general;
au) identifică nevoile de personal la nivelul serviciului și fundamentează propunerea de scoatere la concurs a posturilor vacante sau temporar vacante în raport cu necesitățile serviciului;
av) elaborează la cerere, planul anual de acţiune şi raportul anual de activitate al serviciului;
aw) monitorizează respectarea procedurilor documentate, respectiv a procedurilor de sistem sau operaţionale elaborate pentru procesele şi activităţile derulate în cadrul activității serviciului şi asigură aducerea la cunoştinţă personalului a acestora;
ax) asigură administrarea și organizarea resursei umane și materiale astfel încât activitatea serviciului să fie acoperită și să se desfășoare în condiții optime și de legalitate;
ay) îndeplineşte şi alte atribuţii stabilite de către șeful ierarhic superior, în domeniul său de activitate, conform competențelor profesionale, cu respectarea prevederilor legale;

(2) Responsabilități:
a) Răspunde de elaborarea corespunzătoare şi la termenele stabilite a corespondenței și lucrărilor repartizate serviciului, precum și modul în care personalul din subordine îşi îndeplineşte îndatoririle profesionale şi de serviciu;
b) Răspunde de încărcarea echilibrată cu sarcini a personalului din subordine, elaborând sau contrasemnând fișele de post în funcție de pregătirea profesională, complexitatea muncii, și vechimea în muncă/specialitate, după caz;
c) Informează şi se asigură că persoanele din subordine au luat act de strategia, de obiectivele, de programele, de proiectele, precum și de atribuțiile și activitățile Direcției Generale de Asistență Socială și Protecția Copilului Cluj, în ansamblu, precum şi de cele specifice compartimentului din care acestea fac parte;
d) Răspunde de activitățile care le sunt delegate, soluționează problemele de specialitate din domeniul de activitate, realizează lucrări de o complexitate sau importanţă deosebită și participă la elaborarea unor astfel de lucrări; 
e) Răspunde pentru realitatea, regularitatea şi legalitatea operaţiunilor ale căror documente justificative le-au certificat, în cazul în care iniţiază operaţiuni supuse vizei de control financiar preventive; obţinerea vizei de control preventiv pe documente care cuprind date nereale sau inexacte şi/sau care se dovedesc ulterior nelegale nu exonerează de răspundere pe şefii compartimentelor de specialitate care le-au întocmit;
f) Răspunde de rezolvarea cererilor, reclamaţiilor, sesizărilor, petiţiilor repartizate spre soluţionare, serviciului, cu respectarea prevederilor legale şi a termenului de răspuns;
g) Răspunde de respectarea în cadrul activității procedurile documentate aprobate; face propuneri de revizuire a acestora corespunzător modificărilor care se impun; 
h) Răspunde de implemetarea prevederilor Codului Controlui Intern Managerial al entităților publice și răspunde de ducerea la îndeplinire a Hotărârilor Comisiei de Monitorizare la nivelul Direcţiei Generale de Asistenţă Socială şi Protecţia Copilului Cluj, cu respectarea termenelor stabilite; 
i) Răspunde de implementarea și respectarea regulamentului UE privind protecția persoanelor fizice în ceea ce privește prelucrarea datelor cu caracter personal, libera circulație a acestor date și a legislației interne în vigoare, și formulează propuneri privind măsuri tehnice și organizatorice la nivelul serviciului în vederea garantării respectării legislației aplicabile în domeniu; 
j) Răspunde de îndeplinirea obiectivelor serviciului;
k) Răspunde de punerea în aplicare a legislației specifice;
l) Adoptă o ţinută morală şi vestimentară decentă, atât în relaţiile cu colegii de serviciu, cât şi în relaţiile profesionale cu persoanele din afara autorității;
m) Asigură cunoașterea prevederilor Regulamentului intern de către personalul din subordine și fac propuneri privind sancţionarea personalului din subordine;
n) Participă la cursuri de formare profesională continuă, aprobate de către directorul general;
o) Răspunde de arhivarea documentelor repartizate,  produse şi gestionate conform legii.    
(2) Candidaţii pentru ocuparea funcţiei de conducere trebuie să fie absolvenţi de studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul psihologie, asistenţă socială sau sociologie, cu vechime/experienţă de minimum doi ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale.
(3) Dovada vechimii/experienţei în domeniul serviciilor sociale presupune desfăşurarea/participarea la cel puţin una dintre etapele procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.

ART. 10. Personalul de specialitate
(1) Personalul de specialitate:
    a)  1 medic primar  (COR 221107);
    b)  5 medici specialiști (COR 221201);
    c)  15 inspectori de specialitate (COR 242203);
(2) Principalele atribuţii ale personalului de specialitate:
    	a) îşi desfăşoară activitatea conform competenţelor şi exigenţelor profesiei;
b) în relaţie cu beneficiarii şi colegii de muncă, respectă Codul etic aprobat de FSS;
    	c) îşi îndeplineşte atribuţiile prevăzute în fişa postului şi respectă relaţiile ierarhice;
    	d) participă la toate sesiunile de instruire organizate în cadrul serviciului social, precum şi la cursurile de formare profesională continuă;
    	e) lucrează în echipă şi colaborează cu specialişti din alte servicii sociale în vederea soluţionării cazurilor;
    	f) în activitatea desfăşurată, respectă prevederile legale în vigoare şi standardele minime de calitate aplicabile;
   	g) sesizează conducerii serviciului situaţii care pun în pericol siguranţa beneficiarului, situaţii de nerespectare a prevederilor prezentului regulament etc.;
    	h) consemnează activitatea proprie în documentele utilizate în cadrul serviciului social şi întocmeşte rapoarte periodice cu privire la activitatea derulată;
   	i) face propuneri de îmbunătăţire a activităţii în vederea creşterii calităţii serviciului şi respectării legislaţiei.
(3) Atribuţiile detaliate pentru fiecare post de specialitate aferent statului de funcţii se înscriu în fişa postului, conform standardelor minime de calitate.

ART. 11. Personalul administrativ
(1) Personalul administrativ asigură activităţile auxiliare serviciului social: aprovizionare, mentenanţă, reparații, transport persoane, pază, îngrijire și curățenie, înregistrare și expediere corespondență etc.
(2) Categoriile de personal administrativ includ următoarele funcții:
    a) 1 referent (COR 331309);
    b) 4 muncitori calificați de întreținere (COR 721424);
    c) 10 șoferi (COR 833101);
    d) 7 paznici (COR 962907);
    e) 1 îngrijitor (COR 911201).
(3) Atribuţiile personalului administrativ sunt prevăzute în fişa postului.

ART. 12 Responsabilităţi comune tuturor categoriilor de personal:
a) Asigură confidențialitatea informațiilor obținute prin exercitarea profesiei;
b) Respectă intimitatea persoanei, precum și libertatea acesteia de a decide;
c) Respectă legislaţia şi normele eticii profesionale stabilite;
d) Se preocupă de cunoaşterea tuturor actelor normative în vigoare în domeniul de activitate, precum şi aplicarea întocmai a acestor prevederi;
e) Se informează în permanență de noile lucrări de specialitate apărute, de noutățile legislative;
f) Efectuează propuneri pentru îmbunătăţirea activităţii în domeniul său de activitate;
g) Se prezintă la serviciu în deplină capacitate de muncă şi respectă programul;
h) Să nu fumeze în cadrul unităţii de protecţie;
i) Să nu pretindă şi să nu primească nici o atenţie sau alte foloase necuvenite pentru munca pe care a prestat-o sau urmează să o presteze;
j) Să aibă comportare civilizată faţă de colegii de muncă şi faţă de superiori;
k) Răspunde de calitatea muncii depuse şi de rezolvarea la timp a sarcinilor potrivit prevederilor în vigoare;
l) Să îşi însuşească şi să respecte prevederile legislaţiei în domeniul S.S.M. şi S.U. respectiv măsurile de aplicare a acestora;
m) Să îşi desfăşoare activitatea în conformitate cu pregătirea profesională şi instrucţiunile primite din partea angajatorului, astfel încât să nu expună la pericol de accidentare şi îmbolnăvire atât propria persoană cât şi persoanele din jur în timpul serviciului;
n) Să urmărească respectarea drepturilor beneficiarului în instituţie şi să solicite îmbunătăţirea activităţii dacă observă încălcări ale acestor drepturi;
o) Să utilizeze corect maşinile, aparatura din dotare, uneltele, substanţele periculoase echipamentele de transport şi alte mijloace de producţie;
p) Să utilizeze corect echipamentul individual de protecţie acordat şi după utilizare să îl pună la loc destinat pentru păstrare;
q) Să nu procedeze la scoaterea din funcţiune, la modificarea, schimbarea sau înlăturarea dispozitivelor de securitate proprii, în special ale maşinilor, uneltelor, aparaturii, instalaţiilor tehnice, să utilizeze corect aceste dispozitive;
r) Să comunice imediat cu angajatorul în orice situaţie de muncă despre care are motive întemeiate şi o consideră un pericol pentru securitatea şi sănătatea lucrătorului, pentru ca angajatorul să asigure un mediu şi condiţii de muncă sigure şi fără riscuri de accidentare şi înbolnăvire profesională;
s) Ca urmare a instruirii în domeniul situaţiilor de urgenţă să-şi însuşească bine cunoştinţele pentru a cunoaşte factorii care pot provoca un incendiu, de a şti cum să acţioneze în caz de început de incendiu, modul de mânuire a instinctorului şi modul de acţionare şi protejare în cazul unor dezastre naturale, cutremure, inundaţii, alunecări de teren;
t) Răspunde personal de integritatea bunurilor materiale a aparaturii şi instalaţiilor cu ajutorul cărora îşi desfăşoară activitatea, astfel încât să nu aducă prejudicii instituţiei;
u) Participa la manifestarile festive, la cursuri de formare organizate de catre DGASPC Cluj si nu numai;
v) Răspunde penal, material şi disciplinar pentru îndeplinirea în mod necorespunzător a sarcinilor de serviciu;
w) Respectă Regulamentul de Organizare şi Funcţionare, Regulamentul intern și Procedurile de lucru din cadrul serviciului;
x) Răspunde de corectitudinea și promptitudinea cu care furnizează informațiile din domeniul său de activitate;
y) Execută orice alte sarcini date de către șeful de centru şi alţi superiori ierarhici în domeniul său de activitate conform competențelor și pregătirii profesionale.
 ART. 13. Finanţarea serviciului social
(1) În estimarea bugetului de venituri şi cheltuieli, conducătorul serviciului social/FSS are în vedere asigurarea resurselor necesare acordării serviciilor sociale, cu respectarea standardelor minime de calitate în baza cărora a obţinut licenţa de funcţionare şi pentru atingerea/îndeplinirea indicatorilor de performanţă prevăzuţi în planul de dezvoltare a serviciului social menţionat de standardul minim de calitate/planul de dezvoltare a serviciilor sociale aprobat de furnizorul de servicii sociale/aprobat de FSS, cu respectarea modelului-cadru aprobat prin Ordinul ministrului muncii şi solidarităţii sociale şi al ministrului familiei, tineretului şi egalităţii de şanse nr. 1.040/6.296/2024.
(2) Finanţarea cheltuielilor de funcţionare a serviciului social se asigură cu respectarea prevederilor legale, după caz, din următoarele surse:
a) bugetul local al judeţului;
b) bugetul de stat;
c) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
d) fonduri externe rambursabile şi nerambursabile;
e) alte surse de finanţare, în conformitate cu legislaţia în vigoare.

